Vi havde en fremragende tur til det vidunderlige Rom, og lejligheden lå perfekt i forhold til Piazza Navona, Forum Romanum, Colosseum, Castel Sant Angelo, Peters Kirken og alt det andet smukke, der er i Rom ! Vi (mine to søstre og jeg) havde min mor på 78 år med, og det betød alverden, at lejligheden var centralt beliggende. Min mor kunne trods sin høje alder sagtens komme rundt til seværdighederne, og kun en enkelt gang (fra Colosseum) tog vi en taxa tilbage. Trapperne op til lejligheden var lidt stejle så det var en udfordring, men der var heldigvis ikke flere end at hun forcerede dem også. Det var herligt, at vi tre søstre kunne få en drink om aftenen lige nedenfor lejligheden i den hyggelige gade, mens min mor kunne slappe af og gå tidligt i seng. Området var også fyldt med gode taskebutikker :-) Hvis I overvejer en tur til Rom, så er dette er superdejligt sted at bo !